Ulrich Matthias

Ulrich MATTHIAS (naskiĝis la  en Bad Pyrmont) estas germana esperantisto.

Li lernis Esperanton en Heidelberg en 1986 kaj estas aŭtoro de Esperanta beletro, inkluzive de la originala romano Fajron sentas mi interne (1990), kaj de kursoj kaj informiloj pri Esperanto en la germana. Li doktoriĝis pri matematiko en 1994 ĉe la Universitato de Heidelberg per disertacio pri grafoteorio (ekspertizistoj: Albrecht Brandis kaj Béla Bollobás). De 1996 li laboras kiel asekura matematikisto en Wiesbaden. Li konatiĝis kun sia ĉina edzino Nan Matthias-Wang en la IJK 2000 en Honkongo kaj havas kun ŝi du infanojn.

eta|maldekstra|160ra|<center>Ulrich Matthias en 2003
En 1999 aperis lia germanlingva libro "", kiu celas disvastigi Esperanton kiel komunikilon en la kristana(j) eklezio(j). Ĝi intertempe aperis en 7 alilingvaj versioj:
 Esperanto – la nova latino de la Eklezio (en Esperanto, 2001)
 Esperanto –  (angla lingvo, 2002)
  (Ĥristianstvo i Esperanto) (rusa lingvo, 2002)
  (portugala lingvo, 2003)
  (litova lingvo, 2004)
  (franca lingvo, 2005)
  (hungara lingvo, 2010)

eta|Vortaro esperanta por germanlingvanoj, kun D. Weidmann, 2008
En 2008 li gvidis la redaktadon de la vortaro  surbaze de la  de Dietrich M. Weidmann. La dudirekta vortaro kun entute ĉ.  kapvortoj aperis ĉe Marix Verlag en 4 000 ekzempleroj kaj elĉerpiĝis ĉe la eldonejo en 2017.

Matthias estas dumviva ano de la Internacia Sciencista Kolegio de AIS San-Marino.

Li estis vicprezidanto de Europa - Demokratie - Esperanto (EDE-Germanio) de 2008 ĝis 2010 kaj kandidatis en la Eŭropaj balotoj 2009 sur la tria loko de ties tutlanda listo. Post tiuj ĉi balotoj, li iniciatis la fondon de la tutmonda esperantista partio UNU MONDO. La 5-an de septembro 2010, li elektiĝis trezoristo de la germana sekcio de UNU MONDO (). La 23-an de junio 2013, li elektiĝis pinta kandidato de UNU MONDO en la Eŭropaj balotoj 2014 en Germanio. Lige kun la malaktiviĝo de UNU MONDO kaj ties germana sekcio, li ĉesigis sian politikan agadon ĉirkaŭ la jaro 2019.

Li estas estrarano de la FAME-fondaĵo (de 2015) kaj de la germana sekcio de Kristana Esperantista Ligo Internacia (KELI, de 2020).

En la pandemia jaro 2020 li komencis kunlaboron kun malagasaj esperantistoj. Li helpis en la organizado de la Malagasaj Esperanto-Seminarioj en 2024 kaj 2025. En 2025 li fondis la esperantan eldonejon Eldonejo Lemuro kaj eldonis kvin verkojn de Ranja Zafinifotsy kaj unu verkon de Navalaona Lahatriniaina.

 Eksteraj ligiloj 

 Lia retejo 
 Ulrich Matthias ĉe verkoj.com 
 Libroj kaj aliaj dokumentoj de kaj pri Ulrich Matthias en la Kolekto por Planlingvoj kaj Esperantomuzeo 

Kategorio:AIS
Kategorio:Germanaj esperantistoj
Kategorio:Germanaj vikimedianoj
Kategorio:Esperanto-vortaristoj